CELEX: 62009CJ0435
Language: hu
Date: 2011-03-24
Title: A Bíróság (harmadik tanács) 2011. március 24-i ítélete. # Európai Bizottság kontra Belga Királyság. # Tagállami kötelezettségszegés-85/337/EGK irányelv -Egyes köz- és magánprojektek környezetre gyakorolt hatásainak vizsgálata - Kiválasztási szempontok - Küszöbértékek meghatározása - A projekt mérete. # C-435/09. sz. ügy

A Bíróság (harmadik tanács) 2011. március 24‑i ítélete – Bizottság kontra Belgium
      (C‑435/09. sz. ügy)
      „Tagállami kötelezettségszegés – 85/337/EGK irányelv – Egyes köz- és magánprojektek környezetre gyakorolt hatásainak vizsgálata – Kiválasztási szempontok – Küszöbértékek meghatározása – A projekt mérete”
      1.                     Környezet – Egyes projektek környezetre gyakorolt hatásainak vizsgálata – 85/337 irányelv – A II. mellékletben felsorolt osztályokba
            tartozó projektek vizsgálat alá vetése – A tagállamok mérlegelési jogköre – Korlátok – A küszöbértékeknek kizárólag a projektek
            méreteinek figyelembevételével, a III. mellékletben meghatározott egyéb kritériumokra tekintet nélkül történő meghatározása
            – Kötelezettségszegés – Különösen alacsony szinten meghatározott küszöbértékek – Hatás hiánya (A 2003/35 irányelvvel módosított
            85/337 tanácsi irányelv, 2. cikk, (1) bekezdés és 4. cikk, (2) és (3) bekezdés, valamint II. és III. melléklet) (vö. 48–55.,
            60–61. pont)
      2.                     Kötelezettségszegés megállapítása iránti kereset – A kötelezettségszegés bizonyítása – A Bizottságra háruló teher – Az irányelv
            elégtelen vagy nem megfelelő átültetése – Az átültető nemzeti jogszabály tényleges hatásai megállapításának a kötelezettsége
            – Hiány (EUMSZ 258. cikk) (vö. 59. pont)
      3.                     Környezet – Egyes projektek környezetre gyakorolt hatásainak vizsgálata – 85/337 irányelv – Értékelési eljárás – A tagállam
            azon lehetősége, hogy alternatív eljárást alkalmazzon – Feltételek (A 2003/35 irányelvvel módosított 85/337 tanácsi irányelv,
            2. cikk, (1) és (2) bekezdés) (vö. 62. pont)
      4.                     Környezet – Egyes projektek környezetre gyakorolt hatásainak vizsgálata – 85/337 irányelv – Az illetékes hatóságok arra vonatkozó
            kötelezettsége, hogy az engedélyezést megelőző értékelést elvégezzék – A belvízi hajózó utakat és a belvízi közlekedés kikötőit
            érintő projektek – A hajók számában, és nem tonnában kifejezett küszöbértéket meghatározó nemzeti szabályozás – Kötelezettségszegés
            (A 2003/35 irányelvvel módosított 85/337 tanácsi irányelv, 4. cikk, (1) bekezdés, valamint I. melléklet, 8. pont, a) alpont)
            (vö. 82–83. pont)
      5.                     Környezet – Egyes projektek környezetre gyakorolt hatásainak vizsgálata – 85/337 irányelv – Az illetékes hatóságok arra vonatkozó
            kötelezettsége, hogy az engedélyezést megelőző értékelést elvégezzék – Rostpépgyártáshoz használt ipari létesítményeket érintő
            projektek – A kötelező hatásvizsgálatra vonatkozó minimális küszöbértékként évi 500 tonnát előíró nemzeti szabályozás – Kötelezettségszegés
            (A 2003/35 irányelvvel módosított 85/337 tanácsi irányelv, 2. cikk, (1) bekezdés, és 4. cikk, (1) bekezdés, valamint I. melléklet,
            18. pont, a) alpont) (vö. 86–88. pont)
      6.                     Környezet – Egyes projektek környezetre gyakorolt hatásainak vizsgálata – 85/337 irányelv – A más tagállam területén a környezetre
            várhatóan jelentős hatást gyakorló projektek – Nemzeti szabályozás, amely nem ír elő kötelezettséget a várható határozat jellegét
            érintő információknak a más tagállammal való közlésére vonatkozóan – Kötelezettségszegés (A 2003/35 irányelvvel módosított
            85/337 tanácsi irányelv, 7. cikk, (1) bekezdés, b) pont) (vö. 90–93. pont)
      Tárgy
      
         
               Tagállami kötelezettségszegés – Az 1997. március 3‑i 97/11/EK tanácsi irányelvvel (HL L 73., 5. o.; magyar nyelvű különkiadás
                  15. fejezet, 3. kötet, 151. o.) módosított, az egyes köz- és magánprojektek környezetre gyakorolt hatásainak vizsgálatáról
                  szóló, 1985. június 27‑i 85/337/EGK tanácsi irányelv (HL L 175., 40. o.; magyar nyelvű különkiadás 15. fejezet, 1. kötet,
                  248. o.) helytelen és hiányos átültetése – A 4. cikk (2) és (3) bekezdése a II. és III. melléklettel összefüggésben (Flamand
                  régió), a 4. cikk (1) bekezdése az I. melléklet 8. pontjának a) alpontjával és 18. pontjának a) alpontjával összefüggésben,
                  valamint a 7. cikk (1) bekezdésének b) pontja (Vallon régió), és a 4. cikk (2) és (3) bekezdése a II. és III. melléklettel
                  összefüggésben (Brüsszel Főváros régió) – Küszöbértékek és szempontok.
               
            Rendelkező rész
      
         
                  1)
               
               
                  
               
               
                  	A Belga Királyság, mivel nem fogadta el az alábbiak megfelelő és teljes mértékű végrehajtásához szükséges intézkedéseket:
               
            
         
                   
               
               
                  
               
               
                  	–        a Flamand régió vonatkozásában a 2003. május 26‑i 2003/35/EK európai parlamenti és tanácsi irányelvvel módosított,
                     az egyes köz- és magánprojektek környezetre gyakorolt hatásainak vizsgálatáról szóló, 1985. június 27‑i 85/337/EGK tanácsi
                     irányelv 4. cikkének (2) és (3) bekezdése, az irányelv II. és III. mellékletével összefüggésben;
                  
               
            
         
                   
               
               
                  
               
               
                  	–        a Vallon régió vonatkozásában ugyanezen 4. cikk (1) bekezdése a 2000/35 irányelvvel módosított 85/337 irányelv I. melléklete
                     8. pontjának a) alpontjával és 18. pontjának a) alpontjával összefüggésben, valamint az irányelv 7. cikke (1) bekezdésének
                     b) pontja, és
                  
               
            
         
                   
               
               
                  
               
               
                  	–        Brüsszel Főváros régió vonatkozásában az említett 4. cikk (2) és (3) bekezdése, a 2000/35 irányelvvel módosított
                     85/337 irányelv II. és III. mellékletével összefüggésben, és e III. melléklet önmagában,
                  
               
            
         
                   
               
               
                  
               
               
                  	nem teljesítette az említett irányelvből eredő kötelezettségeit.
               
            
         
                  2)
               
               
                  
               
               
                  	A Bíróság a Belga Királyságot kötelezi a költségek viselésére.